บาทเปิด33.23บาทต่อดอลล่าร์ แข็งค่า
เงินบาทเปิดตลาด 33.23 บาทต่อดอลล่าร์ แข็งค่าจากดอลล์อ่อน หลังตัวเลข PPI สหรัฐฯต่ำกว่าคาด-นักลงทุนจับตา CPI คืนนี้
11 ส.ค. 2560

เงินบาทเปิดตลาด 33.23 บาทต่อดอลล่าร์ แข็งค่าจากดอลล์อ่อน หลังตัวเลข PPI สหรัฐฯต่ำกว่าคาด-นักลงทุนจับตา CPI คืนนี้นักบริหารเงินจากธนาคารกรุงเทพ กล่าวว่า เงินบาทเปิดตลาดเช้านี้อยู่ที่ 33.23 บาท/ดอลลาร์ แข็งค่าจากปิดตลาดเย็นวานนี้ที่ที่ระดับ 33.26 บาท/ดอลลาร์ เนื่องจากดอลลาร์อ่อนค่าหลังตัวเลขดัชนีราคาผู้ผลิต (PPI) ของสหรัฐฯ ในเดือน ก.ค.60 ที่ประกาศออกมาต่ำกว่าที่ตลาดคาดการณ์ไว้"บาทแข็งค่าจากช่วงเย็นวานนี้ เนื่องจากตัวเลข PPI ที่ประกาศออกมาเมื่อคืนนี้แย่กว่าที่ตลาดคาดการณ์ไว้ จึงเป็นปัจจัยลบต่อดอลลาร์เพิ่มเติมนอกเหนือจากปัจจัยหลังเกี่ยวความกังวลเรื่องสงครามบนคาบสมุทรเกาหลี" นักบริหารเงิน กล่าวนักบริหารเงิน ประเมินกรอบเงินบาทวันนี้ไว้ระหว่าง 33.20-33.30 บาท/ดอลลาร์"วันนี้บาทน่าจะเคลื่อนไหวในกรอบ รอดูตัวเลขเงินเฟ้อ (CPI) ของสหรัฐฯ ที่จะประกาศคืนนี้" นักบริหารเงิน กล่าว